זווייזדאן מיסימוביץ'

זווייזדאן מיסימוביץ' (בבוסנית: Zvjezdan Misimović; נולד ב-5 ביוני 1982 במינכן) הוא כדורגלן עבר בוסני יליד גרמניה.

קריירה
מיסימוביץ' החל את הקריירה שלו בקבוצת המילואים של באיירן מינכן, והשתתף בשלושה משחקים בלבד בסגל הבכיר של המועדון הבווארי. בתחילת עונת 2004/2005 הוא הצטרף לבוכום, ושיחק שם במשך שלוש עונות. 

מיסימוביץ' החל לשחק בנבחרת בוסניה והרצגובינה ב-2004. 

הוא הצטרף לנירנברג בתחילת עונת 2007/2008, והבקיע שם עשרה שערים בעונתו היחידה. בתחילת עונת 2008/2009 הוא עבר לוולפסבורג, שם הוא הרבה לשחק. הוא חתם עם הנהלת וולפסבורג על חוזה שתוקפו עד 2012, וההנהלה שילמה 3.9 מיליון לירות שטרלינג תמורת כרטיס השחקן שלו.

ב-8 באפריל 2008 הוא הודיע על פרישתו מהנבחרת, והצהיר כי ברצונו להתמקד בקריירת המועדונים שלו. ימים אחדים לאחר מכן הכריזה התאחדות הכדורגל של המדינה על כך שמיסימוביץ' חזר בו מהחלטתו. הוא אף כיהן בעבר בתפקיד הקפטן של הנבחרת.

בקיץ 2010 עבר מיסימוביץ' לגלאטסראיי הטורקית. מיסימוביץ' לא הטביע את חותמו בקבוצה, ובמרץ 2011 נרכש על ידי דינמו מוסקבה תמורת 4.5 מיליון יורו, שם שיחק עד ינואר 2013 עת חתם בגוויג'ואו רנה הסינית.

חיים אישיים
הוריו של מיסימוביץ' הם ממוצא בוסני-סרבי. אשתו, סטפנייה, היא מקדונית. לזוג יש שלושה בנים.

קישורים חיצוניים

הערות שוליים

כדורגלנים בוסנים
כדורגלנים גרמנים
קשרי כדורגל בוסנים
קשרי כדורגל גרמנים
מינכן: כדורגלנים
כדורגלני באיירן מינכן
כדורגלני בוכום
כדורגלני נירנברג
כדורגלני וולפסבורג
כדורגלני גלאטסראיי
כדורגלני דינמו מוסקבה
כדורגלני נבחרת בוסניה והרצגובינה
כדורגלני מונדיאל 2014
גרמנים שנולדו ב-1982
בוסנים שנולדו ב-1982